Oficiālais Vēstnesis L 029 , 30/01/1987 Lpp. 0010 - 0016

Speciālizdevums somu valodā: Nodaļa 4 Sējums 2 Lpp. 0169

Speciālizdevums zviedru valodā: Nodaļa 4 Sējums 2 Lpp. 0169



Nolīgums starp Eiropas Ekonomikas kopienu un Gvinejas Republikas valdību, ar kuru groza 1983. gada 7. februārī Konakri parakstīto Nolīgumu starp Eiropas Ekonomikas kopienu un Gvinejas Revolucionāro Tautas Republiku par zveju pie Gvinejas 1. pants 1983. gada 7. februārī parakstīto Nolīgumu starp Eiropas Ekonomikas kopienu un Gvinejas Republikas valdību par zveju pie Gvinejas krastiem groza šādi: 1) nolīguma virsrakstā un tekstā terminu Gvinejas Revolucionārā Tautas Republika aizstāj ar terminu Gvinejas Republiku; 2) (šis grozījums neattiecas uz tekstu angļu valodā); 3) 8. panta 3. punktu aizstāj ar šādu punktu: "Finansiālo kompensāciju izmanto vienīgi ar zveju saistītu projektu un pakalpojumu finansēšanai"; 4) nolīguma 2. un 5. pantā minēto I pielikumu un tā pielikumus aizstāj ar šeit pievienoto tekstu; 5) nolīguma 8. pantā minēto protokolu aizstāj ar šeit pievienoto tekstu. 2. pants 1. Šis nolīgums, kas sastādīts divos eksemplāros dāņu, vācu, grieķu, angļu, franču, itāļu, holandiešu, portugāļu un spāņu valodā, kur katrs no šiem tekstiem ir vienlīdz autentisks, stājas spēkā no parakstīšanas datuma. 2. To piemēro no 1990. gada 1. jūlija. -------------------------------------------------- PIELIKUMS NOSACĪJUMI ZVEJAI GVINEJAS ZVEJAS ZONĀ, KO VEIC KOPIENAS KUĢI A. Licenču pieteikšanas un izdošanas formalitātes Procedūra licenču pieteikšanai un izdošanai, kas ļauj Kopienas kuģiem zvejot Gvinejas zvejas zonā, ir šāda: Vismaz 10 dienas pirms prasītā derīguma termiņa sākuma atbilstīgās Kopienas iestādes ar Komisijas Delegācijas Gvinejā starpniecību iesniedz Gvinejas Republikas zivsaimniecības valsts sekretāra birojam pieteikumu par katru kuģi, kurš vēlas zvejot saskaņā ar šo nolīgumu. Pieteikumu sastāda uz Gvinejas Republikas valdības šim nolūkam sagatavotām veidlapām, kuru paraugs ir pievienots. Katru licences pieteikumu iesniedz kopā ar pierādījumu par licences derīguma perioda apmaksu. Licencei vienmēr jābūt uz kuģa. 1. Noteikumi, kas piemērojami traleriem 1. Katru kuģi pirms licences saņemšanas jāuzrāda Konakri ostā, lai veiktu pārbaudi saskaņā ar spēkā esošajām tiesību normām. Ja licenci jāatjauno tajā pašā kalendāra gadā, kuģus no pārbaudes atbrīvo. 2. Katram kuģim jābūt zivsaimniecības valsts sekretāra biroja apstiprinātam koeficientam. 3. Licences maksa ir līdzvērtīga šādiem ikgadējiem daudzumiem: - 110 ECU/grt zivju traleriem vai 250 kg/grt zivju, kas izceltas Gvinejas ostā, - 130 ECU/grt galvkāju zvejas kuģiem, - 133 ECU/grt garneļu zvejas traleriem un traleriem, kuri ņem jauktu nozveju, to skaitā virs 30 % garneļu pēc svara. Šo maksu maksā valūtā, kuru norāda Gvinejas varas iestādes un kura ir noteikta proporcionāli attiecībā uz licences derīguma termiņu. Izvēlēto maksu norāda kuģa īpašnieks, iesniedzot licences pieteikumu. Zivju piegādes veic saskaņā ar programmu, kuru apstiprina, izsniedzot licences, vismaz katru otro mēnesi, katru zivju piegādi deklarējot Gvinejas varas iestādēm vismaz piecas dienas iepriekš. II. Noteikumi, kas piemērojami tunzivju zvejas kuģiem un kuģiem, kuri zvejo ar āķiem 1. Maksu nosaka 20 ECU par Gvinejas zvejas zonā nozvejotu tonnu. 2. Licenču pieteikumus tunzivju zvejas kuģiem un kuģiem, kuri zvejo ar āķiem, izsniedz pēc tam, kad zivsaimniecības valsts sekretāra birojam nomaksāta vienreizēja kopējā maksa, kura ir 1000 ECU gadā tunzivju seineriem, 200 ECU gadā katram kuģim, kurš paredzēts tunzivju zvejai ar āķiem un 200 ECU gadā katram kuģim, kurš zvejo āķiem, kas ir ekvivalenta maksai par: - 50 tonnām tunzivju, kas nozvejotas gada laikā, seineru gadījumā, - 10 tonnām tunzivju, kas nozvejotas gada laikā, kuģu, kas paredzēti tunzivju zvejai ar āķiem gadījumā, - 10 tonnām zobenzivju, kas nozvejotas gada laikā, kuģu, kas zvejo ar āķiem, gadījumā. Eiropas Kopienu Komisija katra kalendāra gada beigās, pamatojoties uz nozvejas deklarācijām, ko kuģu īpašnieki sagatavojuši un vienlaicīgi iesnieguši Gvinejas varas iestādēm un Komisijas atbildīgajiem departamentiem, sastāda pagaidu ziņojumu par maksu, kas jāmaksā par zvejas gadu. Kuģu īpašnieki nomaksā atbilstīgo daudzumu zivsaimniecības valsts sekretāra birojam ne vēlāk kā nākamā gada 31. martā. Galīgo ziņojumu par maksu, kuru jānomaksā, sastāda Komisija pēc tam, kad īpaša zinātniskā iestāde veikusi nozvejas apjoma pārbaudi reģionā. Galīgo ziņojumu dara zināmu Gvinejas varas iestādēm un informē par to kuģu īpašniekus, kuriem dotas 30 dienas, lai izpildītu savas finansiālās saistības. Tomēr, ja galīgajā ziņojumā minētais apjoms ir mazāks nekā iepriekšminētais avanss, tad atlikums nav atlīdzināms. B. Ziņojums par nozveju Visiem kuģiem, kuriem saskaņā ar nolīgumu ir atļauts zvejot Gvinejas ūdeņos, ar Komisijas delegācijas Konakri starpniecību jāiesniedz zivsaimniecības valsts sekretāra birojam savu nozvejas ziņojumu, kas sagatavots saskaņā ar nolīguma II pielikumā doto paraugu. Šos nozvejas ziņojumus jāsastāda katru mēnesi un jāiesniedz vismaz reizi ceturksnī. C. Jūrnieku pieņemšana dienestā Kuģu īpašnieki, kuriem saskaņā ar nolīgumu ir izsniegtas zvejas licences, piedalās Gvinejas pilsoņu profesionālā sagatavošanā, ievērojot turpmāk dotos nosacījumus un ierobežojumus. 1. Katra tralera īpašnieks apņemas nodarbināt: - divus zvejniekus, to skaitā vienu zvejnieku/novērotāju uz kuģiem līdz 300 grt un visiem galvkāju zvejas kuģiem, - skaitu, kas ekvivalents 25 % no zvejnieku skaita, kāds ir uz klāja kuģiem, kuriem ir vairāk nekā 300 grt, to skaitā vienu novērotāju/zvejnieku. 2. Nolīgst pastāvīgam dienestam tunzivju seineru flotē sešus gvinejiešu jūrniekus. Tunzivju zvejas kuģu, kas zvejo ar āķiem, gadījumā nolīgst astoņus gvinejiešu jūrniekus tunzivju zvejas sezonai Gvinejas ūdeņos. Uz viena kuģa tomēr nedrīkst būt vairāk par vienu gvinejiešu jūrnieku. Tā vietā šīs saistības var izpildīt, veicot ikgadēju vienreizēju maksājumu, kas ekvivalents jūrnieku atalgojumam; šo summu izmantos gvinejiešu jūrnieku apmācībai. 3. Jūrnieku atalgojumu, kas noteikts saskaņā ar Gvinejas mērogiem, un citus atlīdzības veidus sedz kuģu īpašnieki. D. Zvejas zonas Kopienas kuģiem pieejamās zvejas zonas veido visi ūdeņi, uz ko attiecas Gvinejas jurisdikcija, ārpus: 1) trīs jūras jūdzēm attiecībā uz garneļu zvejas kuģiem, kas nepārsniedz 135 grt; 2) sešām jūras jūdzēm attiecībā uz garneļu zvejas kuģiem, kuri ir starp 135 un 300 grt; 3) sešām jūras jūdzēm attiecībā uz galvkāju zvejas kuģiem šā protokola pirmajā pieteikuma gadā. Šā perioda beigās Apvienotā Komiteja var pieņemt īpašus noteikumus attiecībā uz pieeju galvkāju zvejas kuģiem; 4) 12 jūras jūdzēm attiecībā uz garneļu zvejas kuģiem, kas pārsniedz 300 grt; 5) 15 jūras jūdzēm attiecībā uz zivju zvejas traleriem. E. Atļautās tīklu acis Atļautās tīkla acis traļa priekšāmja daļai (tīkla acis pilnībā izstieptas) ir: a) 60 mm zivju zvejas kuģiem; b) 40 mm galvkāju zvejas kuģiem; c) 25 mm garneļu zvejas kuģiem. 2. Saskaņā ar Gvinejas noteikumiem šie tīkla acu izmēri attiecas uz visiem kuģiem, kas kuģo ar Gvinejas vai jebkuru citu karogu, un tos var mainīt, ņemot vērā starptautisko zinātnisko organizāciju ieteikumus. F. Zvejas inspekcija un monitorings Jebkurš Kopienas kuģis, kas zvejo Gvinejas zvejas zonā, ļauj uzturēties uz klāja un palīdz pildīt amata pienākumus jebkurai Gvinejas amatpersonai, kura atbildīga par pārbaudi un monitoringu. G. Sodi Pārkāpumus soda šādi: 1) par tīkla acu izmēra neatbilstību vai zvejas zonas neievērošanu ar 500000 līdz 1500000 Gvinejas franku soda naudas maksājumu, kuru maksā ECU; 2) ar zvejas licences neatjaunošanu par nozvejas ziņojuma neiesniegšanu; 3) ar soda naudas maksājumu 1000 ECU apmērā par zivju tonnu, kas nav izcelta krastā. A 1 [1] paredzētais paraugs ZIVSAIMNIECĪBAS VALSTS SEKRETARIĀTS | GVINEJAS REPUBLIKA | ZIVSAIMNIECĪBAS ĢENERĀLDIREKTOTRĀTS | Darbs — Taisnība — Solidaritāte | PRECĪZAS ZIŅAS, KAS JĀSNIEDZ, IESNIEDZOT ZVEJAS LICENCES PIETEIKUMU Pieteikuma iesniedzējs Nosaukums … Nodarbošanās vai firmas veids … Juridiskā adrese … Parakstītais kapitāls … Adrese … Kuģi, kuriem licence paredzēta: 1. … 2. … 3. … 4. … 5. … Kapteiņa vārds un adrese … Pieteiktās licences derīgums … Kuģis Nosaukums … Reģistrācijas Nr. … Izsaukuma signāls: … Būvniecības datums un vieta … Valsts piederība (karogs) … Garums. 1. o.a. … | 2. b.p. … | Platums 1. o.a. … | 2. lietais platums … | Reģistrētā bruto tonnāža: … Tīkla reģistrētā tonnāža: … Dzinēja veids un klase: … Reģistrācijas osta: … Apkalpe: … Zvejas veids: … Nomaksas formula (zivju zvejas kuģiem): … A. Zveja ar trali Traļa garums … Atvēršana … Acu izmērs traļa priekšāmja daļā … Acu izmērs spārnu daļā … B. Tunzivju zveja Līniju skaits … Tīkla garums … Ēsmas rezervuāru skaits … Ēsmas rezervuāru ietilpība … Dzīva ēsma … Riņķvads … Vai kuģis ir saldētājkuģis? … Ja ir, norāda: - kopējo saldēšanas jaudu … - sasaldēšanas kapacitāti … - uzglabāšanas spēju … Tehniskas piezīmes un Zivsaimniecības nodaļas direktora viedoklis: … [1] Pieteikums jāiesniedz uz veidlapas franču valodā. -------------------------------------------------- Protokols, kas nosaka zvejas tiesības un finansiālo kompensāciju laikposmam no 1986. gada 8. augusta līdz 1989. gada 7. augustam 1. pants Trīs gadu laikposmam, sākot no 1986. gada 8. augusta, ir šādas zvejas atļaujas, kuras piešķirtas saskaņā ar nolīguma 2. pantu: 1) traleriem — 12000 (divpadsmit tūkstoši) grt mēnesī, vidēji gadā; 2) tunzivju saldētājseineriem — 45 kuģiem; 3) kuģiem tunzivju zvejai ar āķiem no borta un ar jedām — 25 kuģiem; 4) kuģiem zvejai ar āķiem — sešiem kuģiem. 2. pants 1. Nolīguma 8. pantā minētā finansiālā kompensācija par 1. pantā minēto laika periodu ir 8600000 (astoņi miljoni seši simti tūkstošu) ECU, kas nomaksājami trijās ikgadējās iemaksās. 2. Šīs kompensācijas izlietojums ir vienīgi Gvinejas Republikas valdības kompetencē. 3. Kompensāciju iemaksā finansu institūcijas vai jebkuras citas Gvinejas Republikas valdības nozīmētās iestādes atvērtajā kontā. 3. pants Pēc Kopienas pieprasījuma 1 panta 1. punktā minētās tiesības var palielināt secīgi par daļām, vidēji gadā par 1000 grt mēnesī. Šajā gadījumā 2. pantā minēto finansiālo kompensāciju paaugstina proporcionāli laikam. 4. pants 1. Laikposmā, kas minēts 1. pantā, Kopiena ar finansējumu līdz 350000 (trīs simti piecdesmit tūkstoši) ECU piedalās arī Gvinejas zinātnisko un tehnisko programmu (iekārtas, infrastruktūra u.c.) finansēšanā, lai uzlabotu informāciju par zvejas resursiem Gvinejas ekskluzīvajā ekonomiskajā zonā. 2. Gvinejas kompetentās iestādes sūta Komisijai atskaiti par fondu izlietojumu. 3. Kopienas ieguldījumu zinātniskajās un tehniskajās programmās katru reizi iemaksā zivsaimniecības valsts sekretāra biroja norādītajā kontā. 5. pants Kopiena Gvinejas pilsoņiem atvieglo vietu atrašanu dalībvalstu vai ĀKK valstu iestādēs un šādam mērķim 1. panta 11. punktā minētajā laikposmā nodrošina trīs gadu studiju un profesionālo mācību stipendijas dažādos zinātniskajos, tehniskajos un ekonomiskajos priekšmetos, kas saistīti ar zivsaimniecību. Divas no šīm trīs gadu stipendijām, kas vienādas ar summu, kura nepārsniedz 55000 (piecdesmit pieci tūkstoši) ECU, var izmantot, lai finansētu studiju ceļojumus un segtu zivsaimniecības valsts sekretāra biroja amatpersonu dalības izdevumus konferencēs un semināros, kas notiek dalībvalstīs un ĀAK valstīs. 6. pants Ja Kopiena nav veikusi šajā protokolā minētos maksājumus, nolīgumu par zveju var apturēt. --------------------------------------------------